Paralimpiese Spele

Paralimpiese Spele is die Olimpiese Spele vir atlete met liggaamlike gestremdhede, uitgesluit dowe en verstandelik gestremde persone. Vir dowes word die Dooflimpiese Spele georganiseer en die Spesiale Olimpiade word vir verstandelik gestremde persone georganiseer.

 Geskiedenis 
duimnael|links|Portret van Ludwig Guttman op 'n Russiese posseël in 2013
duimnael|Vlag van die Paralimpiese Spele 2010–2019
duimnael|Vlag van die Paralimpiese Spele 2004–2010
duimnael|Vlag van die Paralimpiese Spele 1994–2004
duimnael|Vlag van die Paralimpiese Spele 1988–1994
duimnael|Vlag van die Paralimpiese Spele tot 1987
duimnael|upright|Die Paralimpiese atleet Oscar Pistorius
In 1948 organiseer Sir Ludwig Guttman 'n sportwedstryd in Engeland vir veterane uit die Tweede Wêreldoorlog met rugbeserings. Vier jaar later neem atlete uit Nederland ook aan die Spele deel en die internasionale byeenkoms wat tans die Paralimpiese Spele heet, word gebore.

In 1976 neem groepe met verskillende tipes gestremdhede aan die Spele in Toronto deel en in dieselfde jaar word die eerste Paralimpiese Winterspele in Swede georganiseer.

Tans bestaan die Paralimpiese Spele vir atlete uit ses verskillende groepe van gestremdhede. Die klem val op wat die atlete kan vermag, eerder as op hulle gestremdhede en waartoe hulle nie in staat is nie. Die aantal atlete wat deelneem het baie gegroei sedert die begin, van 400 atlete in Rome in 1960 tot 3195 tydens die Spele in Atlanta in 1996.

Die Paralimpiese Spele word altyd in dieselfde jaar as die Olimpiese Spele gehou en sedert 1988 word dit ook altyd op dieselfde perseel gehou. Sedert 2012 is die stad wat die Olimpiese Spele organiseer ook verplig om die Paralimpiese Spele te organiseer. 

In 2024 is die Paralimpiese Somerspele in Parys, Frankryk, beslis. Die volgende Paralimpiese Winterspele sal in 2026 in Milaan en Cortina d'Ampezzo, Italië, aangebied word.

 Paralimpiese Somerspele 
 Somerspele 1960 – Rome, Italië
 Somerspele 1964 – Tokio, Japan
 Somerspele 1968 – Tel Aviv, Israel
 Somerspele 1972 – Heidelberg, Duitsland
 Somerspele 1976 – Toronto, Kanada
 Somerspele 1980 – Arnhem, Nederland
 Somerspele 1984 – Stoke Mandeville, Verenigde Koninkryk & New York Stad, Verenigde State
 Somerspele 1988 – Seoel, Suid-Korea
 Somerspele 1992 – Barcelona, Spanje
 Somerspele 1996 – Atlanta, Verenigde State
 Somerspele 2000 – Sydney, Australië
 Somerspele 2004 – Athene, Griekeland
 Somerspele 2008 – Beijing, Volksrepubliek China
 Somerspele 2012 – Londen, Verenigde Koninkryk
 Somerspele 2016 – Rio de Janeiro, Brasilië
 Somerspele 2020 – Tokio, Japan
 Somerspele 2024 – Parys, Frankryk
 Somerspele 2028 – Los Angeles, Verenigde State
 Somerspele 2032 – Brisbane, Australië

 Paralimpiese Winterspele 
 Winterspele 1976 – Örnsköldsvik, Swede
 Winterspele 1980 – Lake Placid, Verenigde State
 Winterspele 1984 – Innsbruck, Oostenryk
 Winterspele 1988 – Innsbruck, Oostenryk
 Winterspele 1992 – Tignes-Albertville, Frankryk
 Winterspele 1994 – Lillehammer, Noorweë
 Winterspele 1998 – Nagano, Japan
 Winterspele 2002 – Salt Lake City, Verenigde State
 Winterspele 2006 – Turyn, Italië
 Winterspele 2010 – Vancouver, Kanada
 Winterspele 2014 – Sotsji, Rusland
 Winterspele 2018 – Pyeongchang, Suid-Korea
 Winterspele 2022 – Beijing, Volksrepubliek China
 Winterspele 2026 – Milaan en Cortina d'Ampezzo, Italië
 Winterspele 2030 – Franse Alpe en Nice, Frankryk
 Winterspele 2034 – Salt Lake City, Verenigde State

 Rekords 
Trischa Zorn van die Verenigde State is die mees gedekoreerde Paralimpiër in die geskiedenis. Sy neem vanaf 1980 tot en met 2004 aan die swem vir visueel gestremde atlete deel. In totaal wen sy 55 medaljes, waarvan 41 goud.

Ragnhild Myklebust van Noorweë hou die rekord vir die meeste medaljes op die Paralimpiese Winterspele. Sy neem in 1988, 1992, 1994 en 2002 aan die ys-sleeresies, heg-en-steg-skiwedloop en tweekamp deel. In totaal wen sy 22 goue medaljes, drie silwer medaljes en twee brons.

 Sien ook 
 Internasionale Paralimpiese Komitee
 Nasionale Paralimpiese Komitee

 Verwysings 

 Eksterne skakels 

  Amptelike webwerf van die Internasionale Paralimpiese Komitee
  Versameling skakels Paralimpiese Spele